b'\n_START_ARTICLE_\nTractat de l\'espai exterior\n_START_SECTION_\nPunts clau del tractat\n_START_PARAGRAPH_\nEl Tractat sobre l\'espai exterior representa el marc jur\xc3\xaddic b\xc3\xa0sic del dret internacional de l\'espai. Entre els seus principis, prohibeix als estats participants en el tractat la col\xc2\xb7locaci\xc3\xb3 d\'armes nuclears o altres armes de destrucci\xc3\xb3 massiva en l\'\xc3\xb2rbita de la Terra, la instal\xc2\xb7laci\xc3\xb3 en la lluna o qualsevol altre cos astron\xc3\xb2mic, o estaci\xc3\xb3 a l\'espai exterior. Es limita exclusivament a la utilitzaci\xc3\xb3 de la lluna i altres cossos celestes amb finalitats pac\xc3\xadfiques i prohibeix expressament el seu \xc3\xbas per a la realitzaci\xc3\xb3 de proves d\'armes de qualsevol tipus, la realitzaci\xc3\xb3 de maniobres militars o l\'establiment de bases militars, instal\xc2\xb7lacions i fortificacions (ART.IV). _NEWLINE_El tractat prohibeix expl\xc3\xadcitament a qualsevol govern la reivindicaci\xc3\xb3 del recurs astron\xc3\xb2mic com la lluna o un planeta, ja que s\xc3\xb3n patrimoni com\xc3\xba de la humanitat. L\'Art. II del tractat estableix, de fet, que "l\'espai exterior, fins i tot la lluna i altres cossos celestes, no \xc3\xa9s objecte d\'apropiaci\xc3\xb3 nacional per reivindicaci\xc3\xb3 de sobirania, mitjan\xc3\xa7ant l\'\xc3\xbas o ocupaci\xc3\xb3, ni per qualsevol altre mitj\xc3\xa0".\n_START_SECTION_\nResponsabilitat per a les activitats espacials\n_START_PARAGRAPH_\nL\'article VI del tractat sobre l\'espai exterior es refereix a la responsabilitat internacional, afirmant que les activitats de les entitats no governamentals a l\'espai exterior, fins i tot la lluna i altres cossos astron\xc3\xb2mics, hauran de ser autoritzades i fiscalitzades constantment pel pertinent estat participi en el tractat i que els estats part\xc3\xadcips seran responsables internacionalment de les activitats nacionals de l\'espai si es duu a terme per organitzacions governamentals o entitats no governamentals._NEWLINE_Despr\xc3\xa9s dels debats derivats del Projecte West Ford (amb llan\xc3\xa7aments en 1961, 1962 i 1963), es va inserir una cl\xc3\xa0usula en l\'article IX: "Un estat part\xc3\xadcip en el tractat que t\xc3\xa9 raons per creure que una activitat o un experiment planejat per un altre estat part\xc3\xadcip a l\'espai exterior, inclosa la lluna i altres cossos celestes, seria capa\xc3\xa7 de perjudicar les activitats en l\'exploraci\xc3\xb3 i utilitzaci\xc3\xb3 pac\xc3\xadfica de l\'espai exterior podr\xc3\xa0 demanar la consulta relativa a l\'activitat o experiment".\n_START_SECTION_\nEfecte de l\'acord\n_START_PARAGRAPH_\nExperts del dret internacional de l\'espai afirmen que la lluna entra dins del concepte jur\xc3\xaddic de la res communis, que significa que pertany a un grup de persones, i pot ser utilitzada per cadascun dels membres del grup, per\xc3\xb2 no pot ser apropiat per ning\xc3\xba (el concepte tamb\xc3\xa9 s\'aplica a les aig\xc3\xbces internacionals). L\'efecte del tractat sobre l\'espai exterior \xc3\xa9s restringir el control dels drets de propietat privada, en la forma en qu\xc3\xa8 el dret del mar impedeix a ning\xc3\xba ser propietari de la mar.'